
BALVU NOVADA PAŠVALDĪBA
BALVU NOVADA DOME
Reģ.Nr 90009115622., Bērzpils iela 1A, Balvi, Balvu novads, LV-4501,
tālrunis +371 64522453, e-pasts: dome@balvi.lv
Balvos
	
	PIELIKUMS
Balvu novada domes
2026.gada 17.septembra
lēmumam (prot. Nr.___, ___.§)



PASKAIDROJUMA RAKSTS
par Balvu novada domes 2026.gada 17.septembra saistošo noteikumu Nr.____/2026 “Par Balvu novada domes 2022.gada 27.oktobra saistošo noteikumu Nr. 36/2022 “Par Balvu novada pašvaldības aģentūras "SAN-TEX" sniegto pakalpojumu cenrādi” atzīšanu par spēku zaudējušiem” projektu
	Paskaidrojuma raksta
sadaļa
	Norādāmā informācija

	1. Mērķis un nepieciešamības pamatojums
	Balvu novada dome ar 2025.gada 27.februāra lēmumu Nr.62 “Par Balvu novada pašvaldības aģentūras “SAN-TEX” likvidāciju un tās funkciju nodošanu” (Protokols Nr. 5, 36.§) nolēma ar 2025.gada 1.jūniju likvidēt pašvaldības aģentūru “SAN-TEX” un tās funkcijas nodot pašvaldības izveidotajai SIA “Balvu Namsaimnieks”.
Balvu novada domes 2022.gada 27.oktobra saistošie noteikumi Nr. 36/2022 “Par Balvu novada pašvaldības aģentūras "SAN-TEX" sniegto pakalpojumu cenrādi” ir izdoti atbilstoši Publisko aģentūru likuma 17.panta otrajai un ceturtajai daļai. Publisko aģentūru likuma 17.panta ceturtā daļa nosaka, ka pašvaldības aģentūras sniegtos pakalpojumus un to cenrādi apstiprina ar pašvaldības saistošajiem noteikumiem. Tā kā aģentūra “SAN-TEX” vairs nepastāv, tās cenrādi regulējošie saistošie noteikumi neatbilst faktiskajai un tiesiskajai situācijai.
Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 158.1.apakšpunkts paredz spēkā esošus noteikumus par spēku zaudējušiem atzīt ar atsevišķiem noteikumiem, bet 159.7.apakšpunkts paredz norādīt noteikumu un to grozījumu publikācijas oficiālajā izdevumā “Latvijas Vēstnesis”.
Sabiedrisko pakalpojumu regulēšanas komisija (turpmāk – Regulators) ar 2026.gada 27.augusta lēmumu Nr.66 “Par SIA "Balvu Namsaimnieks" ūdenssaimniecības pakalpojumu tarifiem”, kas publicēts “Latvijas Vēstnesī” 2026.gada 31.augustā, Nr.166, noteica ūdenssaimniecības pakalpojumu tarifus, kas ir spēkā no 2026.gada 1.oktobra. Šis saistošo noteikumu projekts izbeidz likvidētās aģentūras cenrāža saistošo noteikumu spēkā esību. Projekts nenosaka SIA “Balvu Namsaimnieks” neregulēto maksas pakalpojumu cenas. Alternatīva — saglabāt spēkā likvidētas aģentūras cenrādi — nav atbilstoša. Saistošajiem noteikumiem paredzēts spēkā stāšanās datums 2026.gada 1.oktobris.

	2. Fiskālā ietekme uz pašvaldības budžetu
	Tiešas fiskālās ietekmes uz pašvaldības budžetu nav. SIA “Balvu Namsaimnieks” ūdenssaimniecības pakalpojumu tarifu ekonomiskā ietekme izriet no Regulatora lēmuma, nevis no šī saistošo noteikumu projekta.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	Tiešas ietekmes nav. Projekts neievieš jaunus maksājumus un nenosaka SIA “Balvu Namsaimnieks” pakalpojumu tarifus vai cena, tas sakārto pašvaldības ārējo normatīvo aktu sistēmu pēc aģentūras “SAN-TEX” likvidācijas.

	4. Ietekme uz administratīvajām procedūrām un to izmaksām
	Jaunas administratīvās procedūras privātpersonām netiek ieviestas un papildu izmaksas netiek radītas.

	5. Ietekme uz pašvaldības funkcijām un cilvēkresursiem
	Nav ietekmes uz pašvaldības funkciju izpildes organizāciju un cilvēkresursiem.

	6. Informācija par izpildes nodrošināšanu
	Nav nepieciešami papildu pasākumi. Pēc pieņemšanas saistošie noteikumi un paskaidrojuma raksts nosūtāmi izsludināšanai oficiālajā izdevumā “Latvijas Vēstnesis” Pašvaldību likuma 47.panta pirmajā daļā noteiktajā kārtībā.

	7. Prasību un izmaksu samērīgums pret ieguvumiem, ko sniedz mērķa sasniegšana
	Regulējums ir samērīgs. Saistošie noteikumi Nr. 36/2022 kopumā attiecas uz likvidētās aģentūras “SAN-TEX” pakalpojumu cenrādi, tādēļ visa tiesību akta atzīšana par spēku zaudējušu ir piemērotākais līdzeklis normatīvās vides sakārtošanai.

	8. Izstrādes gaitā veiktās konsultācijas ar privātpersonām un institūcijām
	Konsultācijas ar sabiedrības pārstāvjiem saistošo noteikumu izstrādes procesā nav notikušas.
Atbilstoši Pašvaldību likuma 46.panta trešajai daļai saistošo noteikumu projekts un paskaidrojuma raksts publicēts Balvu novada pašvaldības oficiālajā tīmekļvietnē sabiedrības viedokļa noskaidrošanai no 2026.gada __.septembra līdz 2026.gada __.septembrim.
Saņemtie viedokļi un to izvērtējums: ________________________________________________.

